Վերադարձ դեպի սկիզբ

**«Վերադարձ դեպի սկիզբ»** (), անգլիական Black Sabbath ռոք խմբի բարեգործական համերգը՝ մի շարք ուղեկցող արտիստների մասնակցությամբ։ Տեղի է ունեցել 2025 թվականի հուլիսի 5-ին Անգլիայի Բիրմինգհեմ քաղաքի Ասթոնի Վիլլա Պարկում, շատ մոտ այն վայրին, որտեղ՝ 1968 թվականին ձևավորվել է խումբը։

Միջոցառումն ավարտվել է խմբի և գլխավոր վոկալիստ Օզզի Օսբորնի վերջին կենդանի ելույթներով։ Սա նաև առաջին անգամն էր 2005 թվականից ի վեր, որ խմբի սկզբնական կազմը (Օսբորն, Թոնի Այոմի, Գիզեր Բատլեր և Բիլ Ուարդ ) միասին կենդանի ելույթ է ունեցել։ Օսբորնը, որ այլևս չէր կարողանում քայլել Պարկինսոնի հիվանդության առաջադեմ փուլի պատճառով, երգել է գահին նստած։ Համերգից տասնյոթ օր անց Օսբորնը մահացել է իր հիվանդության բարդություններից։ Լայնորեն գովաբանված համերգը հեռարձակվել է ամբողջ աշխարհում վճարովի դիտման միջոցով՝ հեռարձակման ուշացմամբ։ Այն ներառել է աստղային ուղեկցող խմբեր, այդ թվում՝ երաժիշտների երկու սուպերխմբեր, որոնք հանդես են եկել րպես տնային նվագախումբ։ Միջոցառումից ստացված ընդհանուր հասույթը կազմել է 140 միլիոն ֆունտ ստեռլինգ և փոխանցվել է Acorns Children's Hospice-ին, Birmingham Children's Hospital-ին և Cure Parkinson's-ին։

## Նախապատմություն
[աջից|մինի|[Բլեք Սաբաթ|Black Sabbath- ի հիմնադիր անդամները]]
Black Sabbath-ը ստեղծել են Գիզեր Բատլերը, Թոնի Այոմիը, Օզզի Օսբորնը և Բիլ Ուարդը 1968 թվականին Անգլիայի Բիրմինգհեմ քաղաքի Ասթոն շրջանում, որտեղ նրանք մեծացել էին։ Խումբը զարգացրել է մի ոճ, որը հայտնի է դարձել որպես հևի մետալ և հասել համաշխարհային հաջողության՝ վաճառելով ավելի քան 75 միլիոն ալբոմ։ Օսբորնը հեռացվել է խմբից 1979 թվականին և վայելել է բեղմնավոր մենակատարի կարիերա, բայց երբեմն վերամիավորվել է խմբի հետ։ Սկզբնական կազմը վերջին անգամ միասին ելույթ է ունեցել Ozzfest 2005 փառատոնին։ Խմբի նախորդ վերջին համերգը տեղի է ունեցել Genting Arena-ում 2017 թվականին՝ The End Tour-ի շրջանակներում, սակայն Թոմի Քլյուֆետոսը փոխարինել է Բիլ Ուորդին որպես թմբկահար։

Օսբորնի մոտ Պարկինսոնի հիվանդությունը ախտորոշվել է 2019 թվականի փետրվարին, և նույն թվականին նա ողնաշարի վնասվածք է ստացել ընկնելուց հետո։ Հաջորդ տարիներին նա հազվադեպ է ելույթ ունեցել, բայց 2022 թվականի օգոստոսին Այոմիի հետ անակնկալ ելույթ է ունեցել Բիրմինգհեմի Ալեքսանդր մարզադաշտում կայացած Համագործակցության խաղերի փակման արարողության ժամանակ։ 2025 թվականի սկզբին նա կորցրել էր քայլելու ունակությունը Պարկինսոնի հիվանդության պատճառով։ Black Sabbath-ի և Օսբորնի հրաժեշտի բարեգործական համերգը հայտարարել է Օսբորնի կինը ՝ Շերոն Օսբորնը, 2025 թվականի փետրվարի 5-ին։ «Վերադարձ դեպի սկիզբ» անվանումը վերաբերում է խմբի կազմավորմանը Ասթոնում, քանի որ Օսբորնը պնդել է բեմադրել վերջին ելույթը՝ «իր ծննդավայրին օգուտ տալու համար»։

Համերգից մեկ շաբաթ առաջ խմբի չորս սկզբնական անդամները դարձել են Բիրմինգհեմ քաղաքի ազատ մարդիկ (): Միջոցառմանը զուգահեռ Բիրմինգհեմի թանգարանը և արվեստի պատկերասրահը բացել են իրենց «Օզի Օսբորն. Աշխատավոր դասի հերոս» ցուցահանդեսը, որտեղ ցուցադրվել են նրա մրցանակները, հուշանվերները և լուսանկարները։ Նկարիչ Միսթըր Մուրալսը նկարել է խումբը պատկերող որմնանկար Բիրմինգհեմի Նյու Սթրիթ երկաթուղային կայարանի դիմաց՝ Նավիգացիոն փողոցում, և այն ավարտվել է համերգից մի քանի օր առաջ։ Այն այցելել և ստորագրել են խմբի չորս անդամները 2025 թվականի հունիսի 29-ին։ Ջեք Օսբորնը հյուրընկալել է *«Օզի Օսբորնի ինը կյանքերը»* ֆիլմի պրեմիերան համերգի նախօրեին՝ Միլենիում Փոյնթում։

## Նախապատրաստական աշխատանքներ
[աջից|մինի|[Թոմ Մորելլո, համերգի երաժշտական ղեկավարը]]
Համերգի երաժշտական ղեկավարը Թոմ Մորելլոն է եղել, այն տեղի է ունեցել 2025 թվականի հուլիսի 5-ին Ասթոնի Վիլլա Պարկում։ Մորելլոյի հայտարարած նպատակն էր այն դարձնել «բոլոր ժամանակների մեծագույն հևի մետալ շոուն»։ Նա այն համեմատել է Ֆրեդի Մերկուրիի հիշատակին նվիրված համերգի հետ և շնորհակալ էր, որ Black Sabbath-ի բոլոր անդամները կենդանի էին և կարող էին վայելել ներկայացումը։

Մարզադաշտային միջոցառումը պրոդյուսերավորել է Live Nation*ը, իսկ ուղեկցող հեռարձակումը համատեղ պրոդյուսերավորել են Kiswe-ն և Mercury Studios-ը։ Երաժշտական ելույթների միջև արագ անցման համար օգտագործվել է պտտվող բեմ՝ փոխառելով Live Aid-ի լոնդոնյան մասի համար հայտնի կոնցեպտը։ Live Nation-ի պրոմոուտեր Էնդի Քոփինգը երկու տարի աշխատել է շոուի կազմակերպման վրա։ Նա ցանկացել է համերգը ներկայացնել 2024 թվականին, բայց այն հետաձգվեց Օզզի Օսբորնի առողջական խնդիրների պատճառով։

Paramount+-ի սպասվող՝ *«Օզզի Օսբորն․ Հիմա փախուստ չկա»* վավերագրական ֆիլմը, որը ներկայացնելու է  Օսբորնի կյանքը 2022-2025 թվականներին, ներկայացնելու է նաև միջոցառման զարգացումը։ Օսբորնը նաև գրել է շոուին նախապատրաստության մասին իր առաջիկա հուշագրությունում՝ *«Վերջին ծեսերը»*։

## Համերգ
[աջից|մինի|[Վիլլա Պարկ|«Վիլլա Պարկ», որտեղ միջոցառմանը հավաքվել էր 45,000 երկրպագու]]
Համերգը տևել է տասը ժամ՝ սկսել է ժամը 13:00-ին և տևել մինչև ժամը 23:00։ Slipknot խմբի Սիդ Ուիլսոնը համերգից առաջ կատարել է DJ սեթ, մինչ երկրպագուները մտել են մարզադաշտ։ Միջոցառումը վարել է Օզի Օսբորնի «Scary Little Green Men» չթողարկված տեսահոլովակում նկարահանված Ջեյսոն Մոմոան։

Համերգին մասնակցել են տասնչորս աջակցող արտիստներ, այդ թվում՝ երկու սուպերխմբեր՝ տարբեր երաժիշտներով և հյուր վոկալիստներով։ Աջակցող արտիստները կատարել են սեթեր, որտեղ խառնել են Black Sabbath-ի և Օզի Օսբորնի երգերի քավըրները իրենց սեփական կատալոգներից երգերի հետ։ Համերգի կեսին մի քանի թմբկահարների միջև տեղի է ունեցել հարվածային գործիքների նվագակցություն։ Հեռարձակվել են միջոցառմանը մասնակցել չկարողացած արտիստների՝ այդ թվում AC/DC-ի, Def Leppard-ի, Billy Idol-ի, Էլթոն Ջոնի, Սինդի Լոփերի, Մերիլին Մենսոնի և Դոլի Փարթոնի տեսանյութերը, որտեղ նրանք հարգանքի տուրք են մատուցել Black Sabbath-ին։ Հեռարձակվել են նախապես ձայնագրված կատարումներ, այդ թվում՝ Ջեք Բլեքի «Mr. Crowley»-ը և Ֆրեդ Դերսթի «Changes»-ը։ Օզզի Օսբորնը նախավերջին սեթը կատարել է իր մենակատար խմբի հետ, ապա միացել Black Sabbath-ին՝ համերգը փակելու համար։

Միջոցառումից հետո Օզզիի և Շարոնի դուստրը՝ Քելլի Օսբորնը, ընդունել է Սիդ Ուիլսոնի ամուսնության առաջարկը բեմից դուրս։ Օզզի Օսբորնը մահացել է համերգից տասնյոթ օր անց՝ 2025 թվականի հուլիսի 22-ին։

## Կատարումներ
Ելույթների հերթականությունը և կատարվող երգերը՝

# **[[Mastodon (ռոք խումբ)|Mastodon]]** (Բրան Դեյլոր, Նիք Ջոնսթոն, Բիլ Քելիհեր, Ռաստա, Թրոյ Սանդերս)
#* "Black Tongue"
#* "Blood and Thunder"
#* "Supernaut" (Դենի Քերիի, Էլոյ Կասագրանդեի, Մարիո Դյուպլանտյեի մասնակցությամբ)
# **[[Rival Sons]]** (Դեյվ Բեսթ, Ջեյ Բյուքենեն, Սքոթ Հոլիդեյ, Մայքլ Մայլի, Ջեսսի Նեյսոն)
#* "Do Your Worst"
#* "Electric Funeral"
#* "Secret"
# **[[Անթրաքս|Anthrax]]** (Ջոյ Բելադոննա, Ֆրենկ Բելլո, Չարլի Բենանտե, Ջոնաթան Դոնեյս, Սքոթ Իեն)
#* "Indians"
#* "Into the Void"
# **[[Halestorm]]** (Արեջեյ Հեյլ, Լիզի Հեյլ, Ջո Հոտինգեր, Ջոշ Սմիթ)
#* "Love Bites (So Do I)"
#* "Rain Your Blood On Me"
#* "Perry Mason"
# **[[Lamb of God (band)|Lamb of God]]** (Ուիլի Ադլեր, Ռենդի Բլայթ, Ջոն Քեմփբել, Արտ Քրուզ, Մարկ Մորտոն)
#* "Laid to Rest"
#* "Redneck"
#* "Children of the Grave"
# **[[Թոմ Մորելլո|Tom Morello]]’s All Stars** (Սուպերխումբ A)
#* "The Ultimate Sin" (Նունո Բետանկուրի, Մայք Բորդինի, Դեյվիդ Էլեֆսոնի, Լիզի Հեյլի, Ջեյք Է. Լիի, Ադամ Ուեյքմանի մասնակցությամբ)
#* "Shot in the Dark" (Բորդինի, Դեյվիդ Դրեյմանի, Էլեֆսոնի, Լիի, Ուեյքմանի մասնակցությամբ)
#* "Sweet Leaf" (ft. Bettencourt, Bordin, Draiman, Ellefson, Ian)
#* "Believer" (Բելլոյի, Բետանկուրի, Ուիթֆիլդ Քրեյնի, Իանի, Sleep Token II-ի, Ուեյքմենի մասնակցությամբ)
#* "Changes" (Բելլոյի, Բետանկուրի, Sleep Token II-ի, Ուեյքմենի, Յունգբլուդի մասնակցությամբ)
# **[[Ջեք Բլեք]]** (Ռևել Իանի, Ռոման Մորելլոյի, Յոյոկա Սոմայի, Հյուգո Վայսի մասնակցությամբ)
#* "Mr. Crowley" – նախապես ձայնագրված
# **[[Alice in Chains]]** (Ջերի Քենթրել, Ուիլյամ Դյուվալ, Մայք Ինես, Շոն Քիննի)
#* "Man in the Box"
#* "Would?"
#* "Fairies Wear Boots"
# **[[Gojira]]** (Քրիստիան Անդրեու, Ջո Դյուպլանտյե, Մարիո Դյուպլանտյե, Ժան-Միշել Լաբադի)
#* "Stranded"
#* "Silvera"
#* "Mea Culpa (Ah! Ça ira!)" (Մարինա Վիոտտիի մասնակցությամբ)
#* "Under the Sun"
# **Drum-off** (Թրևիս Բարքերի, Քերիի, Չադ Սմիթի մասնակցությամբ)
#* "Symptom of the Universe" (Բետանկուրի, Մորելլոյի, Ռուդի Սարզոյի մասնակցությամբ)
# **Tom Morello’s All Stars** (Սուպերխումբ B)
#* "Breaking the Law" (Քերիի, Բիլլի Քորգանի, Ք. Ք. Դաունինգի, Ադամ Ջոնսի, Մորելլոյի, Սարզոյի մասնակցությամբ)
#* "Snowblind"(Քերիի, Քորգանի, Դաունինգի, Ջոնսի, Մորելլոյի, Սարզոյի մասնակցությամբ)
#* "Flying High Again" (Բետանկուրի, Սեմի Հագարի, Վերնոն Ռեյդի, Սարզոյի, Սմիթի, Ուեյքմենի մասնակցությամբ)
#* "Rock Candy" (Բետանկուրի, Հագարի, Մորելլոյի, Սարզոյի, Սմիթի, Ուեյքմանի մասնակցությամբ)
#* "Bark at the Moon" (Բարքերի, Բետանկուրի, Պապա Վ. Պերպետուայի, Ռեյդի, Սարզոյի, Ուեյքմանի մասնակցությամբ)
#* "Train Kept A-Rollin'" (Բարքերի, Բետանկուրի, Մորելլոյի, Սարզոյի, Սթիվեն Թայլերի, Էնդրյու Ուոթի, Ռոնի Վուդի մասնակցությամբ)
#* "Walk This Way" (Բետանկուրի, Մորելլոյի, Սարզոյի, Սմիթի, Թայլերի, Ուոթի մասնակցությամբ)
#* "Whole Lotta Love" (Բետանկուրի, Մորելլոյի, Սարզոյի, Սմիթի, Թայլերի, Ուոթի մասնակցությամբ)
# **[[Pantera (ռոք խումբ)|Pantera]]** (Ֆիլ Անսելմո, Չարլի Բենանտե, Ռեքս Բրաուն, Զաք Ուայլդ)
#* "Cowboys from Hell"
#* "Walk"
#* "Planet Caravan"
#* "Electric Funeral"
# **[[Tool (խումբ)|Tool]]** (Քերի, Ջասթին Չանսելոր, Ջոնս, Մեյնարդ Ջեյմս Քինան)
#* "Forty Six & 2"
#* "Hand of Doom"
#* "Ænema"
# **[[Slayer]]**(Թոմ Արայա, Փոլ Բոստաֆ, Գարի Հոլթ, Քերի Քինգ)
#* "Disciple"
#* "War Ensemble"
#* "Wicked World"
#* "South of Heaven"
#* "Raining Blood"
#* "Angel of Death"
# **[[Ֆրեդ Դերսթ|Fred Durst]]** (Թելալիտ Չարսկիի և Մայք Ուոլդրոնի մասնակցությամբ)
#* "Changes" – նախապես ձայնագրված
# **[[Guns N' Roses]]** (Այզեք Քարփենթեր, Ռիչարդ Ֆորտուս, Դաֆ Մաքքագան, Աքսլ Ռոուզ, Սլեշ)
#* "It's Alright"
#* "Never Say Die"
#* "Junior's Eyes"
#* "Sabbath Bloody Sabbath"
#* "Welcome to the Jungle"
#* "Paradise City"
# **[[Metallica]]** (Քըրք Հեմմեթ, Ջեյմս Հեթֆիլդ, Ռոբերտ Տրուխիլյո, Լարս Ուլրիխ)
#* "Hole in the Sky",
#* "Creeping Death"
#* "For Whom the Bell Tolls"
#* "Johnny Blade"
#* "Battery"
#* "Master of Puppets"
# **[[Օզզի Օսբորն|Ozzy Osbourne]]** (Թոմի Քլյուֆետոսի, Ինեսի, Ուեյքմենի, Ուայլդի մասնակցությամբ)
#* "I Don't Know"
#* "Mr. Crowley"
#* "Suicide Solution"
#* "Mama, I'm Coming Home"
#* "Crazy Train"
# **[[Բլեք Սաբաթ|Black Sabbath]]** Գիզեր Բատլեր, Թոնի Այոմի, Օսբորն, Բիլ Ուորդ)
#* "War Pigs"
#* "N.I.B."
#* "Iron Man"
#* "Paranoid"

## Ֆինանսական ազդեցություն
[աջից|մինի|[Birmingham Children's Hospital|Բիրմինգհեմի մանկական հիվանդանոցը, որը շոուի հասույթի շահառու է]]
Համերգի բոլոր 45,000 տոմսերը վաճառվել են 16 րոպեում, իսկ 150,000 մարդ վիրտուալ հերթում սպասել է մասնակցելու հնարավորությանը։ Տոմսերի մոտ 20%-ը գնվել է միջազգային երկրպագուների կողմից։ Հաշվի վրա նշված ելույթ ունեցողներից ոչ մեկը չի վճարվել, միայն փոխհատուցվել է իրենց ճանապարհածախսը։

Ամբողջ միջոցառումը հեռարձակվել է առցանց՝ վճարովի դիտման միջոցով, երկու ժամյա հեռարձակման ուշացմամբ և հասել է 5.8 միլիոն միաժամանակյա հեռարձակման։ Որոշ պանդոկներ, որոնք գովազդել են դիտման երեկույթները, ստիպված են եղել չեղարկել այն բանից հետո, երբ պրոդյուսեր Քիսվեն սպառնացել էր դատական հայց ներկայացնել, եթե նրանք չգնեն թանկարժեք առևտրային լիցենզիաները։ Մյուսները ցուցադրել են միջոցառումը և հայտնել են գերբնակեցման և գարեջրի պակասի մասին։

Նույն շաբաթավերջին շոուի և այլ միջոցառումների համար տարածաշրջանը գրավել է մոտ 300,000 զբոսաշրջիկի, այդ թվում՝ ELO-ի երկու համերգների և կրիկետի թեստային խաղի համար, որոնք Ուեսթ Միդլենդսի տնտեսությանը բերել են 20 միլիոն ֆունտ ստեռլինգ: Միջոցառման ընթացքում բարեգործական նպատակներով հավաքվել է 140 միլիոն ֆունտ ստեռլինգ, որը հավասարապես կբաշխվի Acorns Children's Hospice-ի, Birmingham Children's Hospice-ի և Cure Parkinson's-ի միջև:

## Ծանոթագրություններ

Կատեգորիա:1968 հիմնադրված երաժշտական խմբեր
Կատեգորիա:2025 Անգլիայում
Կատեգորիա:Բրիտանական ռոք երաժշտական խմբեր
Կատեգորիա:Համերգներ
Կատեգորիա:Հևի մետալ խմբեր